KIRJALLINEN KYSYMYS E-2501/00 esittäjä(t): José Ribeiro e Castro (UEN) komissiolle. Urheilun erityisluonteen tunnustaminen perustamissopimuksissa.



Virallinen lehti nro 089 E , 20/03/2001 s. 0203 - 0204



KIRJALLINEN KYSYMYS E-2501/00 esittäjä(t): José Ribeiro e Castro (UEN) komissiolle (2. elokuuta 2000) Aihe: Urheilun erityisluonteen tunnustaminen perustamissopimuksissa Urheilun erityisluonne ja sen asianmukainen huomioonottaminen perustamissopimuksiin liitetyssä pöytäkirjassa on otettu äskettäin uudelleen käsiteltäväksi. Portugalin puheenjohtajakauden viimeisen, Feiran huippukokouksen päätelmissä todettiin, että Eurooppa-neuvosto on pyytänyt komissiota ja neuvostoa ottamaan yhteisiä politiikkoja hallinnoidessaan huomioon urheilun erityispiirteet ja sen yhteiskunnallisen tehtävän Euroopassa. Äskettäin julkaistussa haastattelussa(1) Jacques Delors kommentoi asiaa seuraavasti:mldr päätöksillä jalkapalloilijoiden vapaasta liikkuvuudesta työntekijöiden vapaan liikkuvuuden tapaan on erittäin vakavat seuraukset urheilun tulevaisuudelle kasvatus- ja harrastusmuotona. (mldr) Pyysin Jacques Chiracia ja Lionel Jospinia huomioimaan, kuinka tärkeää on laatia eurooppalaisen urheilun erityisluonnetta koskeva pöytäkirja, jonka tavoitteena on luoda toimintaohjeet urheilulle ja korostaa erityisesti sen kasvatukseen liittyvää puolta. Kulttuurin alalta on jo olemassa vastaavanlainen pöytäkirja. (mldr) Toisaalta olisi kohtuullista vaatia jokaista Euroopan unionin jäsenvaltioiden mestaruuksista kilpailevaa ammattilaisjoukkuetta käyttämään vähintään kuutta oman maansa pelaajaa. (mldr) Ranskan puheenjohtajuuden vastuuksi jää sisällyttää ensi joulukuussa tehtävään Nizzan sopimukseen tämä asia, jonka puolesta taistelen. Ranskan esitellessä puheenjohtajakautensa yleisiä suuntaviivoja Euroopan parlamentille (Strasbourg, 4. heinäkuuta 2000) presidentti Jacques Chirac vakuutti, että on huolehdittava siitä, että Euroopan unionissa otetaan paremmin huomioon urheilun erityisluonne ja sen yhteiskunnallinen tehtävä ja että tätä todellista ongelmaa täytyy tutkia ja siihen täytyy löytää ratkaisu. Chiracin mukaan Ranska puheenjohtajavaltiona yrittää toimia näiden periaatteiden mukaisesti. Onko komissio kiinnittänyt asianmukaista huomiota mainittuun Feiran huippukokouksen päätelmään ja Ranskan painokkaasti vahvistamaan tavoitteeseen. Mitä tehokkaita toimia neuvostolla on suunnitteilla, jotta perustamissopimuksiin hyväksyttäisiin liitettäväksi pöytäkirja, jossa tunnustetaan urheilun erityisluonne ja jossa annetaan asianmukainen ja tasapuolinen ratkaisu kiivaasti ja laajasti keskusteltuihin ongelmiin unohtamatta urheilun yhteiskunnallista, kansanomaista ja kasvatuksellista arvoa myös ammattiurheiluun kohdalla? (1) Le Figaro, 4.7.2000, 1.osa, s. 13. Michel Barnier'n komission puolesta antama vastaus (25. syyskuuta 2000) Jäsenvaltioiden valtuuskunnat ja komissio noudattavat konferenssin saamaa tehtävää, eivätkä ole tehneet virallista ehdotusta hallitustenväliselle konferenssille (HVK) urheilun sisällyttämistä EY:n perustamissopimukseen. Eurooppa-neuvoston HVK:lle antama tavoitteellinen ja rajattu tehtävä on: selvittää ne Amsterdamissa avoimiksi jääneet toimielimiä koskevat kysymykset, jotka on ratkaistava ennen laajentumista. Komissio toimii HVK:ssa näiden puitteiden mukaisesti ja on päättänyt olla ehdottamatta konferenssin yhteydessä toimivallan laajentamista.